**Bilag 2**

**Hvad gør vi med elbiler på Bryggen?**

Flere husejere har udtrykt ønske om at købe elbil. Og at få en eller flere ladestander(-e) sat op på Bryggen.

Elbiler er velkomne på Bryggen! Men hvordan oplader man sin elbil på Bryggen?

1: Du kan benytte en af de offentlige ladestationer i Nibe. Den nærmeste EON-stander findes i Grønnegade.

2: Du kan lade op ved en stander som står et sted på Bryggen. Forespørgsel til EON og Clever om de vil etablere en stander på Bryggen giver det svar, at det vil de gerne hvis Husejerforeningen betaler de ca. 15.000 kr som standeren koster.

3: Du kan oplade hjemme på adressen på Bryggen hvis du får sat en privat oplader op og trækker kablet ud til bilen når du skal lade op. Laderen opsættes af autoriseret installatør.

Denne mulighed kræver en planlægning af hvorledes kablet trækkes over fliserne så færdsel her kan ske uden fare for de som færdes her.

4: Opladning med en mobil lader, til 230 **kan ikke anbefales**, den er kun til nødopladning, kan føre til skader på elinstallationen, og i værste fald være årsag til at der går ild i installationen / huset.

**Læs mere om mulighederne:**

<https://www.autohuset-vestergaard.dk/biler/viden-om-el-og-hybridbiler/ladestationer>

mvh. Husejerforeningen på Bryggen, 1. december 2020.